Diari Oficial de la Generalitat Valenciana


Sumari del DOGV 6360, del 22-09-2010 (2010/10488)

Licitació número CV-64/10. Prestació del servei de cuina, cafeteria, menjador i restaurant de les Corts Valencianes.
--------------------------------------------------------------------------------------------------------------------

### Dades del document

Número de DOGV
:   6360

Data del DOGV
:   22-09-2010

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2010/10000


Data del document
:   14-09-2010

Organisme emissor
:   Corts Valencianes

Tipus de document
:   Anunci

Descriptors 

:   * contracte de serveis

Licitació número CV-64/10. Prestació del servei de cuina, cafeteria, menjador i restaurant de les Corts Valencianes. [2010/10919]  
Licitació pública, procediment obert, tramitació ordinària, del contracte CV-64/10 de prestació del servei de cuina, cafeteria, menjador i restaurant de les Corts Valencianes.  
La Mesa de les Corts, en la reunió del dia 14 de setembre de 2010, mitjançant l'acord número 2.185/VII, ha acordat anunciar la convocatòria pública de licitació pública que tot seguit s'indica:  
A. Objecte: CV-64/10. Contractació administrativa de la prestació del servei conjunt de cuina, cafeteria i menjadors ubicats en seu parlamentària de les Corts Valencianes:   
1. Prestació del servei de cuina, cafeteria, menjador en planta baixa de l'hemicicle, obert tots els dies laborals .  
2. Prestació del servei de cafeteria i restaurant a la primera planta de l'hemicicle, obert obligatòriament els dies de ple i, puntualment, quan l'activitat parlamentària ho requeresca.   
B. Durada: dos anys comptadors des de l'endemà del dia de formalització del contracte corresponent. Prorrogable per acord mutu sense excedir els quatre anys de durada total.  
C. Data prevista d'iniciació: dilluns 3 de gener de 2011 i, en tot cas, després de la signatura del contracte i l'acta de recepció.  
D. Examen de l'expedient: el plec de clàusules administratives particulars, el plec de prescripcions tècniques, el quadre de característiques del contracte i la possibilitat de visitar les actuals instal·lacions de cuina, cafeteria, menjador i sala restaurant, poden obtenir-se en la Secretaria General de les Corts, situat a la plaça de Sant Llorenç, número 4, de València, de 09.00 a 14.00 hores, de dilluns a divendres. La retirada d'aquesta documentació i la concertació de visites es podrà fer a partir de la publicació d'aquest anunci en el Diari Oficial de la Comunitat Valenciana i fins el dia en què acabarà el termini de presentació d'ofertes, al telèfon 815 699 277. Aquesta informació també es troba disponible en la pàgina web d'aquesta institució: .  
E. Contingut econòmic:  
Els preus que percebrà l'adjudicatari per la venda dels seus serveis seran els que s'establesquen en la proposició econòmica realitzada per aquest sense superar la tarifa de preus màxims establerts.  
Per a compensar la incidència del règim especial de preus en el rendiment del servei s'abonarà a l'adjudicatari una quantitat fixa mensual màxima pressupostada de 18.000 euros en concepte de subvenció pel servei de restauració prestat en la cuina, cafeteria, menjador de la planta baixa de l'hemicicle i pel servei prestat en el menjador-restaurant de la primera planta de l'hemicicle.  
F. Garantia provisional: quatre mil tres-cents vint euros (4.320 €), basant-se en l'article 91,2 de la Llei 30/2007, de 30 d'octubre, de Contractes del Sector Públic, la qual cosa suposa un 2% de la retenció de crèdit efectuada.   
G. Garantia definitiva: deu mil huit-cents euros (10.800 €), basant-se en l'article 83,1 de la Llei 30/2007, de 30 d'octubre, de Contractes del Sector Públic, la qual cosa suposa el 5% de la retenció de crèdit efectuada.  
H. Classificació del contractista: grup M, subgrup 6, categoria C.  
I. Termini de recepció de proposicions: fins al divendres 3 de desembre de 2010, a les 14.00 hores.  
J. Lloc de presentació de proposicions: en el Registre General de Les Corts, plaça de Sant Llorenç, número 4, de València.  
K. Licitació i obertura de proposicions: el dijous 9 de desembre de 2010, a les 10.00 hores, a la sala de comissions A, del Palau de les Corts, plaça de Sant Llorenç, número 4, de València.  
L. Documentació que han de presentar les persones licitadores:   
En el sobre número 1, la documentació acreditativa de la capacitat i la solvència de les empreses segons s'especifica en la clàusula 11.4.1 del plec de les administratives particulars.  
En el sobre número 2, la proposta tècnica, la solvència tècnica addicional i altres millores, segons se'n recull en la clàusula 11.4.2 del plec de les administratives particulars.  
En el sobre número 3, l'oferta econòmica, els preus nets desglossats i el preu total que en resulte, tal com es determina en la clàusula 11.4.3 del plec de les administratives particulars.  
M. Criteris d'adjudicació: per a valorar les ofertes, es tindran en compte els criteris següents d'acord amb la ponderació que s'adjunta:  
1. Característiques del servei: fins a 50 punts.  
1.1. Proposta de fórmules de major freqüència d'ús i òptima gestió del personal, de les instal·lacions i de les prestacions dels diferents serveis: fins a 25 punts.  
1.2. Proposta tècnica, solvència tècnica addicional i altres millores, com també la qualitat tècnica de l'empresa en serveis semblants prestats satisfactòriament amb anterioritat en institucions i entitats semblants: fins a 25 punts.  
2. Menors tarifes dels articles i menús que han d'oferir-se als usuaris del servei, sempre que no es tracte de valors anormals o desproporcionats (baixes superiors al 20%): fins a 20 punts.  
3. Menor import de la subvenció a rebre per la prestació dels serveis: fins a 20 punts.  
4. Mesures per a garantir el manteniment de la qualitat del servei al llarg del període d'execució del contracte: fins a 10 punts.  
4.1. Planificació dels menús, qualitat, capacitat nutritiva, presentació i diversitat dels seus components: fins a 4 punts.  
4.2.Condicions especials d'execució de tipus mediambiental: fins a 3 punts.  
4.3.Condicions especials d'execució de tipus social: fins a 3 punts.  
N. Composició de la mesa de contractació:  
President  
Vicepresident primer.  
Suplent:  
Secretària primera.  
Vocals  
Secretari segon  
Suplent:  
Vicepresidenta segona.  
Lletrat major de les Corts o lletrat o lletrada en qui delegue.  
Cap del Servei Econòmic de les Corts.  
Cap del Servei d'Assistència Tècnica i Manteniment de les Corts.  
Representant del Consell de Personal de Les Corts.  
Cap de Manteniment de les Corts, que actuarà com a secretari, amb veu i amb vot (o, si de cas, OGP de l'Àrea d'Assistència Tècnica i Manteniment adscrita a Contractació, amb veu però sense vot).  
València, 14 de setembre de 2010.- La presidenta: María Milagrosa Martínez Navarro.